ประกาศสํานักงานคณะกรรมการอาหารและยาเรื่อง การแสดงฉลากของผลิตภัณฑ์กําจัดหนู ประเภทเทคนิคอลเกรดที่ประกอบด้วยสารในกลุ่ม ANTICOAGULANT---------------------------- อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจรับผิดชอบ พ.ศ. 2538 สํานักงาน คณะกรรมการอาหารและยา ออกประกาศไว้ดังต่อไปนี้ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่งประกอบด้วยสารในกลุ่ม ANTICOAGULANT ในผลิตภัณฑ์เหยื่อกําจัดหนู ประเภทเทคนิคอลเกรด ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตราย ที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดง สาระสําคัญดังต่อไปนี้ (1) ประโยชน์ นําไปผลิต หรือแบ่งบรรจุ เป็นผลิตภัณฑ์กําจัดหนู (2) วิธีเก็บรักษา ควรเก็บในที่แห้งและเย็น อย่าให้ถูกแสงแดด และเก็บให้มิดชิดห่างจากเด็ก อาหาร และสัตว์เลี้ยง (3) ค่าเดือน 1. สวมเสื้อผ้าชุดสําหรับปฏิบัติงานให้ครบชุดก่อนที่จะลงมือทํางาน ต้องระวังอย่าให้เข้าตา ปาก จมูก ผิวหนังหรือเสื้อผ้า 2. ชําระล้างร่างกาย และเปลี่ยนเสื้อผ้าทุกครั้งหลังจากปฏิบัติงาน 3. ต้องล้างมือให้สะอาดด้วยน้ําและสบู่ทุกครั้ง ก่อนรับประทานอาหารดื่มน้ํา หรือสูบบุหรี่ 4. ห้ามทิ้งหรือล้างภาชนะบรรจุ และอุปกรณ์ลงในแม่น้ํา คู คลอง แหล่งน้ําสาธารณะ (4) อาการเกิดพิษ ผู้ได้รับพิษจากการรับประทานวัตถุอันตราย/ชื่อผลิตภัณฑ์นี้ในระยะแรกอาจจะยังไม่แสดงอาการผิดปกติ นอกจากระยะเวลาการแข็งตัวของเลือดจะนานขึ้น แต่หากรับประทานวัตถุอันตรายชื่อผลิตภัณฑ์นี้ในปริมาณมาก ๆ หรือติดต่อกันเป็นระยะเวลานานจะทําให้เกิดการตกเลือด โดยอาจมีเลือดออกมากับปัสสาวะ อุจจาระเลือดกําเดาไหล หรือมีเลือดออกตามเหงือก อาจมีอาการปวดท้องและหลัง เนื่องจากมีอาการตกเลือดภายในช่องท้อง อ่อนเพลีย ตัวซีด อาจตายได้เนื่องจากเสียเลือดมาก (5) วิธีแก้พิษเบื้องต้น 1. หากกลืนกินวัตถุอันตราย ชื่อผลิตภัณฑ์ให้ทําให้อาเจียน โดยดื่มน้ําสะอาด 2 แก้ว แล้วทําการล้วงคอ 2. ให้รีบนําผู้ป่วยส่งแพทย์ทันที พร้อมกับภาชนะบรรจุหรือฉลากของวัตถุอันตราย ชื่อผลิตภัณฑ์นั้น (6) คําแนะนําสําหรับแพทย์ 1.ผู้ป่วยที่รับประทานวัตถุอันตราย ชื่อผลิตภัณฑ์นี้ เป็นเวลาไม่เกินกว่า 2-5 ชั่วโมง หลังจากทําให้อาเจียนแล้ว ให้รับประทานสารละลายถ่านแอ็คติเวทเด็ด (ถ่านแอ็คติเวทเต็ด 30 กรัม ละลายน้ํา 120-180 มิลลิลิตร) 2. หากผู้ป่วยรับประทานวัตถุอันตรายนี้ติดต่อกันในเวลาไม่เกิน 15 วัน หรือสงสัยว่าจะมีผลต่อเลือด และตับโดยดูจากระยะเวลาแข็ง ตัวของเลือด (prothrombin time) ให้ฉีด phytomenadione (vitamin K1) เข้าทางกล้ามเนื้อ ผู้ใหญ่ใช้ขนาด 25 มิลลิกรัม เด็กใช้ขนาด 0.4 มิลลิกรัมต่อกิโลกรัม ภายหลังการฉีดยา 24 ชั่วโมงถ้าระยะเวลาการแข็งตัวของเลือดนานกว่าปกติมากกว่า 10 วินาที ให้ฉีดยาอีกครั้งหนึ่งในขนาดเท่าเดิม ในรายที่ใช้ยาขนาด แล้วไม่ได้ผลให้ปรับขนาดใหม่ แต่ไม่ควรเกิน 50 มิลลิกรัม 3. ในรายที่แสดงอาการพิษชัดเจน เช่น มีอาการตกเลือด anemia หรือ hematoma อาจจําเป็นต้องให้ phytomenadione เข้าทางหลอดเลือดดํา ผู้ใหญ่ใช้ขนาด 25 มิลลิกรัม เด็กใช้ขนาด 0.4 มิลลิกรัม/กิโลกรัมให้ในอัตราไม่มากกว่า 1 มิลลิกรัม/นาที โดยเจือจาง phytonnenadione ในน้ําเกลือนอร์มัล หรือ 5% glucose ภายหลัง 24 ชั่วโมงหากอาการยังไม่ดีขึ้นให้ใช้ยา ในอัตราเดิม 4. ในรายที่มีอาการรุนแรง อาจจะทําการถ่ายเลือด โดยใช้ fresh blood หรือ fresh frozen plasma เพื่อรักษาอาการตกเลือด ควรทําการตรวจระยะเวลาการแข็งตัวของเลือดและปริมาณ hemoglobin ด้วย 5. ควรให้วิตามินซี โดยการรับประทานหรือฉีดเข้ากล้ามเนื้อ ผู้ใหญ่ ใช้ขนาด 100 มิลลิกรัม เด็กใช้ขนาด 50-100 มิลลิกรัม 6. ในรายที่มีการตกเลือดภายใน (internal hemorrhage) ควรจะมีการดูดเอาก้อนเลือดนั้นทิ้ง 7. หลังจากรักษาอาการดีขึ้นแล้ว ควรให้รับประทานยาเม็ดเฟอร์รัสซัลเฟตขนาด 0.3 กรัม วันละ 3 เวลาข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่องฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538 บรรเทา อื้อกุล(นายบรรเทา อื้อกุล)เลขาธิการคณะกรรมการอาหารและยา